BCH วิ่งต่อเกือบ 3% โบรกฯชูดาวเด่นกลุ่มโรงพยาบาล ชี้ผลงานไตรมาส 3 โตรับไฮซีซั่น
BCH วิ่งต่อเกือบ 3% โบรกฯชูดาวเด่นกลุ่มโรงพยาบาล ชี้ไตรมาส 3 โตรับไฮซีซั่น ล่าสุดอยู่ที่ 16.10 บาท บวก 0.40 บาท หรือ 2.55% มูลค่าซื้อขาย 202.66 ล้านบาท
BCH วิ่งต่อเกือบ 3% โบรกฯชูดาวเด่นกลุ่มโรงพยาบาล ชี้ไตรมาส 3 โตรับไฮซีซั่น ล่าสุดอยู่ที่ 16.10 บาท บวก 0.40 บาท หรือ 2.55% มูลค่าซื้อขาย 202.66 ล้านบาท
20 ส.ค. 2562

ผู้สื่อข่าวรายงานว่า ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ล่าสุด ณ เวลา 10.26 น. อยู่ที่ 16.10 บาท บวก 0.40 บาท หรือ 2.55% สูงสุดที่ 16.20 บาท ต่ำสุดที่ 15.90 ท ด้วยมูลค่าซื้อขาย 202.66 ล้านบาท ทั้งนี้ ราคาหุ้น BCH ปรับตัวขึ้น 3 วันติด นับตั้งแต่ราคาหุ้นอยู่ที่ 14.60 บาท เมื่อวันที่ 15 ส.ค.2562

ด้าน บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” BCH ราคาเป้าหมาย 22 บาท/หุ้น ยังคงเลือก BCH เป็นหุ้นเด่นในกลุ่มโรงพยาบาล โดยมองว่าแนวโน้มในไตรมาส 3/62 ดูเป็นบวก เนื่องจากผลบวกจากการได้รับโควต้าประกันสังคมเพิ่มขึ้น (เป็น 866,000 รายที่ลงทะเบียนไว้ หรืออย่างน้อย 9% เมื่อเทียบจากปีก่อน จาก 794,000 รายในไตรมาส 3/61 และกำไรจาก WMC เพิ่มขึ้นในช่วงที่ผลการดำเนินงานแข็งแกร่งตามฤดูกาล
รวมทั้งผลการดำเนินงานของโรงงานที่เพิ่งปรับปรุงใหม่ดีขึ้น ได้แก่ เกษมราษฎร์รามคำแหง และเกษมราษฎร์อินเตอร์เนชั่นแนล รัตนาธิเบศร์ ซึ่ง บล.เคจีไอ (ประเทศไทย) ยังคงประมาณการกำไรสุทธิของ BCH ปีนี้เอาไว้ที่ 1.27 พันล้านบาท (เพิ่มขึ้น 16.8%  เมื่อเทียบจากปีก่อน) และปีหน้าที่ 1.40 พันล้านบาท (เพิ่มขึ้น 9.9% เมื่อเทียบจากปีก่อน)